Združenie JOJOMA
S T A N O V Y

I.

Názov a sídlo

Názov občianského združenia je „JOJOMA“.

Sídlom združenia je Námestie sv. Cyrila a Metoda 38, 078 01 Sečovce.

II.

Ciele

Cieľom združenia je podpora a rozvíjanie aktivít na miestnej a celoštátnej úrovni v oblasti vzdelávania, kultúrno-spoločenskej činnosti pre detí a mladých počas ich voľna. Združenie chce organizovať voľno časové aktivity a tým predchádzať, aby mladí trávili čas pri alkohole, drogách, hazardných hrách.

III.

Členstvo

Členstvo v združení je dobrovoľné. Členmi združenia môžu byť fyzické osoby staršie ako 14 rokov. Členstvo v združení vzniká na základe prejavu vôle uchádzača o členstvo, odporúčania minimálne dvoch členov združenia a rozhodnutím Zhromaždenia.

Členstvo zaniká:

· písomným prehlásením člena o vystúpení zo združenia

· vylúčením člena,

· úmrtím člena,

· zánikom združenia.

O vylúčení člena rozhoduje Zhromaždenie.

IV.

Práva a povinnosti členov
Členovia sú povinní dodržiavať stanovy združenia.

Členovia majú právo voliť a byť volený do orgánov združenia.

Členovia sa musia zúčastňovať na činnosti združenia.

V.

Orgány združenia

Orgánmi združenia sú Zhromaždenie a Rada

Zhromaždenie je spoločné stretnutie členov združenia, ktoré rozhoduje o programe činnosti združenia, o zmene a doplnení stanov, o zániku združenia a o nakladaní s jeho majetkom po zániku.


Zhromaždenie volí a odvoláva radu. Rozhoduje o prijatí a vylúčení člena zo združenia.


Zhromaždenie sa schádza minimálne 2 krát do roka. Zvoláva ho rada, a to písomne, najmenej 10 dní vopred.


Prvé stretnutie zhromaždenia sa uskutoční v 10. deň po registrácií združenia Ministerstvom vnútra v sídle združenia. Zhromaždenie je uznášaniaschopné ak sa ho zúčastní nadpolovičná väčšina všetkých členov.


Rada zabezpečuje činnosť združenia medzi jednotlivými stretnutiami zhromaždenia. Má troch členov.


Rada koná v mene združenia vo všetkých veciach. Na platnosť právneho úkonu je potrebný súhlas aspoň dvoch členov Rady.

VI.

Zásady hospodárenia


Majetok združenia tvoria členské príspevky, dotácie, granty, dary a iné príjmy dosiahnuté v súlade so stanovami a všeobecne záväznými predpismi.


Majetok a príjmy združenia môže byť použitý na dosahovanie cieľov združenia a na zabezpečenie jeho vlastnej činnosti.

VII.

Zánik združenia

O zániku rozhoduje Zhromaždenie, pričom súčasne rozhodne aj o použití jeho majetku.

VII.

Záverečné ustanovenia


Návrh stanov bol prerokovaný a schválený Radou na zasadnutí dňa ...................


Združenie vzniká registráciou na Ministerstve vnútra, stanovy nadobúdajú účinnosť dňom registrácie.

